CELEX: 62014CA0402
Language: lt
Date: 2015-12-17 00:00:00
Title: Byla C-402/14: 2015 m. gruodžio 17 d. Teisingumo Teismo (trečioji kolegija) sprendimas byloje (Dioikitiko Efeteio Athinon (Graikija) prašymas priimti prejudicinį sprendimą) Viamar – Elliniki Aftokiniton kai Genikon Epicheiriseon AE/Elliniko Dimosio (Prašymas priimti prejudicinį sprendimą — Laisvas prekių judėjimas — Mokesčių nuostatos — Vidaus mokesčiai — Fiskalinio pobūdžio muitai — Lygiaverčio poveikio mokėjimai — Su sienų kirtimu susiję formalumai — SESV 30 straipsnis — SESV 110 straipsnis — Direktyva 92/12/EEB — 3 straipsnio 3 dalis — Direktyva 2008/118/EB — 1 straipsnio 3 dalis — Neperkėlimas į nacionalinę teisę — Tiesioginis veikimas — Variklinių transporto priemonių apmokestinimas jų importo į valstybės narės teritoriją momentu — Su transporto priemonės registracija ir jos galimu pradėjimu eksploatuoti susijęs mokestis — Atsisakymas grąžinti mokestį tuo atveju, kai transporto priemonė neįregistruojama)

22.2.2016   
            
            
               LT
            
            
               Europos Sąjungos oficialusis leidinys
            
            
               C 68/15
            
         2015 m. gruodžio 17 d. Teisingumo Teismo (trečioji kolegija) sprendimas byloje (Dioikitiko Efeteio Athinon (Graikija) prašymas priimti prejudicinį sprendimą) Viamar – Elliniki Aftokiniton kai Genikon Epicheiriseon AE/Elliniko Dimosio
   
   (Byla C-402/14) (1)
   
   ((Prašymas priimti prejudicinį sprendimą - Laisvas prekių judėjimas - Mokesčių nuostatos - Vidaus mokesčiai - Fiskalinio pobūdžio muitai - Lygiaverčio poveikio mokėjimai - Su sienų kirtimu susiję formalumai - SESV 30 straipsnis - SESV 110 straipsnis - Direktyva 92/12/EEB - 3 straipsnio 3 dalis - Direktyva 2008/118/EB - 1 straipsnio 3 dalis - Neperkėlimas į nacionalinę teisę - Tiesioginis veikimas - Variklinių transporto priemonių apmokestinimas jų importo į valstybės narės teritoriją momentu - Su transporto priemonės registracija ir jos galimu pradėjimu eksploatuoti susijęs mokestis - Atsisakymas grąžinti mokestį tuo atveju, kai transporto priemonė neįregistruojama))
   (2016/C 068/18)
   Proceso kalba: graikų
   
      Prašymą priimti prejudicinį sprendimą pateikęs teismas
   
   
      Dioikitiko Efeteio Athinon
   
   
      Šalys pagrindinėje byloje
   
   
      Ieškovė: Viamar – Elliniki Aftokiniton kai Genikon Epicheiriseon AE
   
   
      Atsakovė: Elliniko Dimosio
   
      Rezoliucinė dalis
   
   
               1.
            
            
               2008 m. gruodžio 16 d. Tarybos direktyvos 2008/118/EB dėl bendros akcizų tvarkos, panaikinančios Direktyvą 92/12/EEB, 1 straipsnio 3 dalis aiškintina taip, kad ji yra tiesioginio veikimo, ir dėl to privatūs asmenys gali ja remtis nacionaliniuose teismuose nagrinėjamuose jų ginčuose su valstybe nare.
            
         
               2.
            
            
               SESV 30 straipsnis aiškintinas taip, kad juo draudžiama valstybės narės praktika, kaip antai nagrinėjama pagrindinėje byloje, pagal kurią importuojant kitų valstybių narių kilmės variklines transporto priemones surinktas registracijos mokestis negrąžinamas, nors tos transporto priemonės niekada nebuvo įregistruotos šioje valstybėje narėje, bet buvo eksportuotos į kitą valstybę narę.
            
         
      (1)  OL C 380, 2014 10 27.